બૅટરી આવી ગયા પછી હું મારા કામે લાગી ગયો. દરરોજ રાતે હું બૅટરી પર અલગ-અલગ અખતરા કરતો અને એ અખતરામાં હું એસી અને ડીસી પાવરનો ઉપયોગ કરીને બલ્બ ચાલુ કરવાના પ્રયાસ કરતો હતો. લગભગ વીસ દિવસ પછી છેક મારો એ બલ્બ ચાલુ થયો હતો. આજે તો ઘણી લારીએ બૅટરી પર ચાલતી ટ્યુબલાઇટ જોવા મળતી હશે, પણ એ દિવસોમાં તો આ રીતે બલ્બને રોશન કરવો એ એક અજાયબી જ ગણાતી હતી. મેં જ્યારે શંભુબાબુ અને ગીતાકુમારને આ રીતે બલ્બ ચાલુ કરતાં દેખાડ્યું ત્યારે તે બન્ને ખૂબ જ રોમાંચિત થઈ ગયા હતા.